CELEX: 22020D0082
Language: lt
Date: 1521763200000
Title: 2018 m. kovo 23 d. EEE jungtinio komiteto sprendimas Nr. 65/2018, kuriuo iš dalies keičiamas EEE susitarimo XIII priedas (Transportas) [2020/82]

30.1.2020   
               
               
                  LT
               
               
                  Europos Sąjungos oficialusis leidinys
               
               
                  L 26/62
               
            
         EEE JUNGTINIO KOMITETO SPRENDIMAS
         Nr. 65/2018
         2018 m. kovo 23 d.
         kuriuo iš dalies keičiamas EEE susitarimo XIII priedas (Transportas) [2020/82]
         EEE JUNGTINIS KOMITETAS,
         atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
         kadangi:
         
                     (1)
                  
                  
                     į EEE susitarimą turi būti įtrauktas 2016 m. balandžio 1 d. Komisijos įgyvendinimo reglamentas (ES) 2016/480, kuriuo nustatomos bendrosios nacionalinių elektroninių kelių transporto įmonių registrų sujungimo taisyklės ir panaikinamas Reglamentas (ES) Nr. 1213/2010 (1);
                  
               
                     (2)
                  
                  
                     į EEE susitarimą turi būti įtrauktas 2017 m. rugpjūčio 8 d. Komisijos įgyvendinimo reglamentas (ES) 2017/1440, kuriuo iš dalies keičiamas Įgyvendinimo reglamentas (ES) 2016/480, kuriuo nustatomos bendrosios nacionalinių elektroninių kelių transporto įmonių registrų sujungimo taisyklės (2);
                  
               
                     (3)
                  
                  
                     Įgyvendinimo reglamentu (ES) 2016/480 nuo 2019 m. sausio 30 d. panaikinamas į EEE susitarimą įtrauktas Komisijos reglamentas (ES) Nr. 1213/2010 (3), todėl nuo 2019 m. sausio 30 d. jis turi būti iš EEE susitarimo išbrauktas;
                  
               
                     (4)
                  
                  
                     todėl EEE susitarimo XIII priedas turėtų būti atitinkamai iš dalies pakeistas,
                  
               PRIĖMĖ ŠĮ SPRENDIMĄ:
         
            1 straipsnis
            EEE susitarimo XIII priedas iš dalies keičiamas taip:
            
                        1.
                     
                     
                        Po 19ac punkto (Komisijos reglamentas (ES) 2016/403) įterpiama:
                        
                                    „19ad
                                 
                                 
                                    .32016 R 0480: 2016 m. balandžio 1 d. Komisijos įgyvendinimo reglamentas (ES) 2016/480, kuriuo nustatomos bendrosios nacionalinių elektroninių kelių transporto įmonių registrų sujungimo taisyklės ir panaikinamas Reglamentas (ES) Nr. 1213/2010 (OL L 87, 2016 4 2, p. 4) su pakeitimais, padarytais:
                                    
                                                —
                                             
                                             
                                                
                                                   32017 R 1440: 2017 m. rugpjūčio 8 d. Komisijos įgyvendinimo reglamentu (ES) 2017/1440 (OL L 206, 2017 8 9, p. 3).“
                                             
                                          
                              
                  
                        2.
                     
                     
                        19ab punkto (Komisijos reglamentas (ES) Nr. 1213/2010) tekstas nuo 2019 m. sausio 30 d. išbraukiamas.
                     
                  
         
            2 straipsnis
            
               Europos Sąjungos oficialiojo leidinio EEE priede skelbtini įgyvendinimo reglamentų (ES) 2016/480 ir (ES) 2017/1440 tekstai islandų ir norvegų kalbomis yra autentiški.
         
         
            3 straipsnis
            Šis sprendimas įsigalioja 2018 m. kovo 24 d., jei pateikti visi pranešimai pagal EEE susitarimo 103 straipsnio 1 dalį (*1).
         
         
            4 straipsnis
            Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
         
         
            Priimta Briuselyje 2018 m. kovo 23 d.
            
               
                  EEE jungtinio komiteto vardu
               
               
                  Pirmininkas
               
               Claude MAERTEN
            
         
         
            (1)  OL L 87, 2016 4 2, p. 4.
         
            (2)  OL L 206, 2017 8 9, p. 3.
         
            (3)  OL L 335, 2010 12 18, p. 21.
         
            (*1)  Konstitucinių reikalavimų nenurodyta.